  Анжелика Тихонова корреспондент 15-тӥ куартолэзе Пермь улосвылысь Чайковскын Башкортостанысь Татышлы ёросысь Уразгильды черкогуртысь куноосты пумитазы. «Зарни сӥзьыл» йӧскалык фольклор ансамбль доры «Дэмен» удмурт ансамбль но Башкириысь Калыкъёслэн эшъяськон юртсылэн филиалысьтыз - Историяя но лулчеберетъя удмурт центрысь методист Ксения Милиятова вуылӥзы. Со сярысь ивортодэтъя «Удмуртия» агентстволэн корреспондентэзлы «Зарни сӥзьыл» ансамбльлэн кивалтӥсез Людмила Филиппова вераз. Куноосты гур эстыса, табань пыжыса пумитазы. Ог-огзэс доразы пӧрам йӧскалык сиён-юонъёсынызы тодматӥзы, мар огкадез, мар пӧртэмез чаклазы. Людмила Филипповалэн верамезъя, ӝӧквылзы туж пӧртэм пӧрмиз. Перепечез милям мукет сямен чепылляло, соослэн мукет сямен. Пыжкемъёс – кин кешырен, кин горд кушманэн, кин кӧжыен. Башкиръёслэн тӥни кӧжыен но вал. Кык турлы шунянь вал. Соослэн мукет сямен пушкесэз дасямын, нош милям татын горд кушманэн карыса. Шу кисаль лэсьтыса ваиллям. Мынам сое пичи дыръям гинэ утчаме вал Людмила Филиппова, «Зарни сӥзьыл» ансамблен кивалтӥсьКунояськем сяна, пумиськонэ пыриськисьёс ог-огзэс фольклор кырӟанъёсынызы но тодматӥзы, кырӟазы, эктӥзы. Озьы ик асьсэ сярысь но мадизы. Оглом, пумиськонзы туж шуныт ортчиз. Табере Чайковскысь удмуртъёс Башкирие куное мыныны дасясько. Пусъем, ужрадэз «Удмурт Кенеш» огазеяськонлы 30 ар тырмонлы тупатыса радъязы.  Тодэ вайытом, Удмуртиысь йӧскалык политикая министерство 20-лэсь трос йӧскалык ӵектосъёслы но ужрадъёслы субсидиос висъялоз. Тегъёс: Лулчеберет Удмуртия Пермь йӧскалыклулчеберет Башкирия удмуртъёс  